Navn

Adresse

By

Energiklagenævnet By, den .januar 2017 Toldboden 2 8800 Viborg1360 ekn@ekn.dk

**Klager over tilladelse til at opføre havvindmølleparkerne Vesterhav Syd.**

Jeg skal hermed klage over ovenstående tilladelse med følgende begrundelser:

**Ønsket placering af havvindmøllerne:**

Jf. godkend VVM redegørelse fremgår flg.:

*”Havvindmøllerne skal opstilles i et let opfatteligt geometrisk mønster og optræde i landskabet som en velafgrænset gruppe. Alle havvindmøller skal være af samme type og have samme højde og være ens af udseende”.*

*”Desuden* *bør der tilstræbes en placering så langt fra kysten som muligt.*

**Klage:**

Vi mener ikke at Vattenfalls projekt lever op til de krav, som er fastlagt i VVM redegørelsen, da møllerne er spredt ud over hele det ca. 15 km lange projektområde med deraf max. ødelæggelse af det fri udsyn over havet. Vi mener møllerne er placeret på den halvdel som er tætteste på kysten. Disse møller kan sagtens ”skubbes” mod vest, bag den nordlige planlagte række. Dette vil begrænse generne og leve op til teksten i VVM redegørelse.

**VVM redegørelsen lever ikke op til gældende lovgivning og regler:**

*Grundlaget for at etablere havmølleparken er VVM redegørelse, som blev lavet i 2015, og som har været offentlig fremlagt.*

**Klage:**

Vi mener ikke, at VVM redegørelsen lever op til de krav, der fremgår af regler og lovgivning på området. I redegørelsen er der alene taget afsæt i at et flertal i Folketinget i 2012 har endeligt udpeget de områder, hvor der kan opsættes kystnære havmøller. Der er derfor ikke i VVM redegørelsen undersøgt alternativer. Herunder mulighederne for at rykke mulighederne længere ud.

Vi håber denne klage kan danne grundlag for at flytte møllerne så langt fra kysten som muligt, og henviser endvidere til Kystdirektoratets bekymring omkring byggeri i den kystnære del, da direktoratet ikke kan garanterer at den nuværende kystbeskyttelse vil fortsætte i fremtiden. Den største bekymring omhandler den kystnære del (se bilag i VVM undersøgelse dateret 28.06.15)

Med venlig hilsen